Mount Tamalpais

miniatyr|Nordsiden av Mount Tamalpais
Mount Tamalpais er en fjelltopp i Marin County, California. Fjellet er godt synlig fra San Francisco. Store deler av Mount Tamalpais er vernet som Mount Tamalpais State Park, Marin Municipal Water District og National Park Service-området Muir Woods nasjonalmonument.

Mount Tamalpais er den høyeste toppen i Marin Hills som er en del av de nordlige kystområdene i California. Vesttoppen, som er det høyeste punktet, hvor det står en radarkuppel i dag, er 785 moh. Den var på over 792 m før toppen ble flatet ut for byggingen av radarstasjonen."Mount Tamalpais-West Peak, California"; peakbagger.com Østtoppen er 784 moh. 

Navnet Tamalpais ble registrert første gang i 1845. Det kommer fra Miwok-stammens navn på dette fjellet, támal pájiṣ, bokstavelig talt «vest-toppen».Callaghan, Catherine. (1970). Bodega Miwok Dictionary. University of California Publications in Linguistics 60.

Fjellet er nevnt i Californias nasjonalsang «I Love You, California». Beat-forfatteren Jack Kerouac har skrevet om Mount Tamalpais i The Dharma Bums (1958).
 Referanser 

 Eksterne lenker 


Kategori:Fjell i USA
Kategori:Californias geografi
Kategori:Marin County